Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialacháin (CE) Uimh. 850/98, (CE) Uimh. 2187/2005, (CE) Uimh. 1967/2006, (CE) Uimh. 1098/2007, Uimh. 254/2002, (CE) Uimh. 2347/2002 agus (CE) Uimh. 1224/2009 ón gComhairle agus lena n-aisghairtear Rialachán (CE) Uimh. 1434/98 ón gComhairle maidir leis an oibleagáid gabhálacha a thabhairt i dtír /* COM/2013/0889 final - 2013/0436 (COD) */





MEABHRÁN MÍNIÚCHÁIN 1. COMHTHÉACS AN TOGRA Ceann de phríomhchuspóirí an athchóirithe ar an gComhbheartas Iascaigh[1] mar atá sé faoi láthair is ea deireadh a chur de réir a chéile le haischur ábhair mhuirí in iascach an Aontais Eorpaigh (AE) ar fad trí oibleagáid a thabhairt isteach maidir le gabhálacha a thabhairt i dtír. Is éard is aidhm léi mar oibleagáid go mbainfear úsáid níos fearr as na hacmhainní atá ar fáil, agus luíonn sí le mian an phobail deireadh a chur leis an gcleachtas iasc indíolta a chaitheamh ar ais san fharraige. Sa mheasúnú tionchair[2] a rinneadh don togra le haghaidh Bunrialacháin maidir leis an gComhbheartas Iascaigh, aithnítear leibhéil arda d'aischur ábhair mhuirí mar chúis mhór amháin go bhfuil easpa inbhuanaitheachta comhshaoil ag baint leis an gComhbheartas Iascach I vóta iomlánach i mí Feabhra 2013, d'aontaigh Parlaimint na hEorpa le tabhairt isteach de réir a chéile na hoibleagáide maidir le gabhálacha a thabhairt i dtír agus 2014 mar dháta tosaithe i gcás iascaigh pheiligigh, speiceas an-imirceach agus bradán i Muir Bhailt, agus an oibleagáid a leathnú chun iascach ar fad an Aontais a chuimsiú sna blianta ina dhiaidh sin. Níos déanaí i mí Feabhra, chuir an Chomhairle in iúl go soiléir go dtacaíonn sí leis an gcur chuige sin agus d'aontaigh sí le clár ama inchomórtais i gcomhair an chur chun feidhme. Tháinig Parlaimint na hEorpa agus an Chomhairle ar chomhaontú polaitiúil ina dhiaidh sin maidir leis an mBunrialachán agus dáta tosaithe nua, mar atá an 1 Eanáir 2015, i gcomhair chur chun feidhme na hoibleagáide maidir le gabhálacha a thabhairt i dtír. Chun an oibleagáid maidir le gabhálacha a thabhairt i dtír a chur ar bhonn oibríochtúil, forálacha áirithe sna Rialacháin atá ann faoi láthair maidir le bearta teicniúla, bearta bainistíochta agus rialú, ar forálacha iad atá ar neamhréir leis an oibleagáid maidir le gabhálacha a thabhairt i dtír agus a chuireann iallach ar iascairí iasc a aischur, ní mór fáil réidh leis na forálacha sin nó iad a leasú. Ag an gComhairle i mí an Mheithimh[3], rinne an Chomhairle dearbhú inar chuir sí in iúl go raibh an méid sin beartaithe aici agus inar impigh sí ar an gCoimisiún gníomhú go tapa chun na hathruithe seo ar na rialacháin atá ann faoi láthair a dhéanamh a luaithe a bheidh comhaontú ar an athchóiriú bainte amach. Tá sé ar intinn ag an gCoimisiún go bhforbrófar creat nua de bhearta teicniúla mar chuid den athchóiriú, creat ar cheart go n-éascódh sé, le himeacht ama, an oibleagáid maidir le gabhálacha a thabhairt i dtír a chur i bhfeidhm ina hiomláine mar atá beartaithe. Bheadh an cur chuige nua réigiúnbhunaithe agus forbairt pleananna ilbhliantúla agus pleananna maidir le haischur ábhair mhuirí mar chuid den chreat seo. Tá sé nach mór cinnte, áfach, nach mbeidh an creat nua seo i bhfeidhm in am don chéad ghrúpa iascaigh a chumhdóidh an oibleagáid maidir le gabhálacha a thabhairt i dtír. Teastaíonn reachtaíocht, dá bhrí sin, chun fáil réidh le haon bhacainní praiticiúla nó dlíthiúla ar chur i bhfeidhm ar bhonn idirthréimhseach a fhad agus atá an creat nua á fhorbairt. Ó thaobh na rialachán maidir le bearta teicniúla de, tá roinnt forálacha sna rialacháin atá ann faoi láthair atá ar neamhréir leis an oibleagáid maidir le gabhálacha a thabhairt i dtír agus cuireann siad iallach ar iascairí ábhar muirí a aischur. Baineann na forálacha seo le híosmhéideanna an éisc is féidir a thabhairt i dtír, rialacha maidir le comhdhéanamh gabhálacha agus forálacha seachghabhála. Tá íosmhéideanna an éisc is féidir a thabhairt i dtír i Rialachán (CE) Uimh. 850/98 maidir le hacmhainní iascaigh a chaomhnú trí bhearta teicniúla chun óg-orgánaigh mhuirí a chosaint[4] arna leasú go háirithe ag Rialachán (AE) Uimh. 227/2013[5], agus Rialachán (CE) Uimh. 2187/2005 maidir le hacmhainní iascaigh a chaomhnú trí bhearta teicniúla i Muir Bhailt, sna Beilteanna agus sa Sunda, lena leasaítear Rialachán (CE) Uimh. 1434/98 agus lena n-aisghairtear Rialachán (CE) Uimh. 88/98[6]. Leagtar síos méideanna dlíthiúla an éisc is féidir a choinneáil ar bord in íosmhéideanna an éisc is féidir a thabhairt ar bord (MLS). Faoi láthair, ní ceadmhach éisc níos lú ná na híosmhéideanna seo a choinneáil ar bord nó a thabhairt i dtír. Faoin oibleagáid maidir le gabhálacha a thabhairt i dtír, cuirfear íosmhéideanna tagartha caomhnaithe in ionad íosmhéideanna an éisc is féidir a thabhairt i dtír, i gcás gach speicis atá faoi réir teorainneacha gabhála. Ní mór éisc atá níos lú ná na híosmhéideanna tagartha caomhnaithe seo a thabhairt i dtír ach beidh úsáid na ngabhálacha faoi bhun na n-íosmhéideanna tagartha caomhnaithe teoranta go húsáidí eile seachas bia don duine. Tá cás sonrach sa Mheánmhuir i dtaca le Rialachán (CE) Uimh. 1967/2006 maidir le bearta bainistíochta chun acmhainní iascaigh sa Mheánmhuir a shaothrú go hinbhuanaithe, lena leasaítear Rialachán (CEE) Uimh. 2847/93 agus lena n-aisghairtear Rialachán (CE) Uimh. 1624/94[7]. Orgánaigh mhuirí atá níos lú ná an íosmhéid a shonraítear ann, cuirtear toirmeasc ar iad a ghabháil, a choinneáil ar bord, a athlastáil, a iompar, a aistriú, a stóráil, a dhíol, a thaispeáint ná a thairiscint le díol leis an Rialachán sin. Cuireadh na híosmhéideanna seo i bhfeidhm in 2007 agus leagadh síos iad le feabhsuithe a chur chun cinn maidir le roghnú méide ar bhealaí eile seachas íoschaighdeáin shaintréithe treallaimh an iascaigh lena mbaineann. Sa Mheánmhuir, cuirfear íosmhéideanna tagartha caomhnaithe in ionad na n-íosmhéideanna gabhála atá i bhfeidhm freisin ar mhaithe le comhsheasmhacht, maille leis an gceanglas céanna gur gá éisc faoi bhun na íosmhéide tagartha caomhnaithe a thabhairt i dtír, ach go mbeidh úsáid an éisc sin teoranta d'úsáidí eile seachas bia don duine. Tá rialacha maidir le comhdhéanamh gabhálacha in Rialachán (CE) 850/98 agus sna rialacháin ghaolmhara (Rialachán (CE) Uimh. 1098/2007 lena mbunaítear plean ilbhliantúil do na stoic trosc i Muir Bhailt agus don iascach a shaothraíonn na stoic sin[8], Rialachán (CE) Uimh. 1434/98 lena sonraítear na coinníollacha faoinar féidir scadáin a chur i dtír chun críche tionsclaíche seachas bia don duine[9], Rialachán (CE) Uimh. 254/2002 lena mbunaítear bearta a mbeidh feidhm acu in 2002 maidir le stoic trosc i Muir Éireann a athbhunú (roinn ICES VIIa[10] agus Rialachán (CE) Uimh. 2347/2002 lena mbunaítear ceanglais shonracha rochtana agus coinníollacha gaolmhara is infheidhme maidir le stoic dhomhainfharraige a iascach[11]). Tá céatadáin inchomórtais maidir le comhdhéanamh gabhálacha sa Rialachán maidir le Muir Bhailt (Rialachán (CE) Uimh. 2187/2005) ach níl sa Mheánmhuir. Leagtar síos i rialacha maidir le comhdhéanamh gabhálacha teorainneacha nach mór a bhaint amach go laethúil agus ag deireadh turas iascaireachta. Má tá na teorainneacha sin sáraithe ag iascairí, tá sé d'oibleagáid orthu codanna den ghabháil a aischur d'fhonn an ghabháil a choinnítear a chothromú leis na rialacha maidir le comhdhéanamh gabhálacha. Faoin oibleagáid maidir le gabhálacha a thabhairt i dtír, ní bheidh sé de chead a thuilleadh ag iascairí ábhair a aischur, mar sin ní mór aghaidh a thabhairt ar an neamhréiteach idir leanúint ar aghaidh le rialú comhdhéanaimh gabhálacha agus an oibleagáid ar iascairí gach gabháil a thabhairt i dtír. Bainfear é seo amach trína cheangal maidir le gach gabháil neamhbheartaithe d'orgánaigh mhuirí atá faoi réir na hoibleagáide maidir le gabhálacha a thabhairt i dtír, agus ar gabháil í atá os cionn na gcéatadán comhdhéanaimh gabhála atá ceadaithe, nach mór í a thabhairt i dtír agus a chomhaireamh i gcoinne cuótaí. Tá na rialacha maidir le comhdhéanamh gabhálacha nasctha le forálacha eile (e.g. raonta méide mogaill, coinníollacha maidir le teaglaim ar leith de mhéideanna mogaill a úsáid) agus rialacha mionsonraithe maidir le gabhálacha a shórtáil ar bord soitheach bunaithe ar na céatadáin chomhdhéanaimh gabhálacha chomh maith. Ní mór na rialacha seo a ailíniú nó a scriosadh freisin chun deireadh a chur leis an oibleagáid maidir le hábhar a aischur. I gcás Rialachán (CE) Uimh. 1434/1998, níl na rialacha maidir le comhdhéanamh gabhálacha agus na srianta gaolmhara maidir le húsáid scadán sa rialachán seo ábhartha a thuilleadh. An oibleagáid maidir le gabhálacha a thabhairt i dtír, beidh feidhm aici maidir le hiascach peiligreach agus tionsclaíoch in uiscí an AE ón 1 Eanáir 2015 agus ceanglaítear léi gach scadán arna ghabháil a thabhairt i dtír agus a chomhaireamh i gcoinne cuótaí agus nach féidir aon scadáin atá faoi bhun na híosmhéide tagartha caomhnaithe a úsáid chun críche bia don duine. Ba cheart an rialachán sin a aisghairm. Tá an iomad forálacha seachghabhála sna rialacháin maidir le bearta caomhnaithe teicniúla, (Rialachán (CE) Uimh. 850/98 agus na rialacháin ghaolmhara (Rialachán (CE) Uimh. 1098/2007 agus Rialachán (CE) Uimh. 254/2002 maidir le huiscí an Aontais san Atlantach agus i roinnt limistéir sonraithe eile, agus Rialachán (CE) Uimh. 2187/200510 maidir le huiscí an Aontais i Muir Bhailt). Tá siad cosúil le rialacha maidir le comhdhéanamh gabhála ach tá siad dírithe ar limistéir nó ar threallamh ar leith. Is iondúil gur maoluithe iad chun seachghabháil 5-10 % a cheadú i gcás speiceas áirithe i limistéir shrianta le treallamh de chineál áirithe in iascach sonrach. Ní mór gabhálacha de bhreis ar na teorainneacha seachghabhála seo a aischur faoi láthair. Amhail na rialacha maidir le comhdhéanamh gabhálacha, cruthaíonn sé sin neamhréiteach leis an oibleagáid maidir le gabhálacha a thabhairt i dtír mar go gceanglaítear ar iascairí faoi láthair iasc de bhreis ar na forálacha seachghabhála a aischur, ach ní mór iasc den chineál sin a thabhairt i dtír faoin oibleagáid maidir le gabhálacha a thabhairt i dtír. Ní mór, mar sin, déileáil leo ar bhealach cosúil leis na rialacha maidir le comhdhéanamh gabhálacha chun deireadh a chur leis an oibleagáid maidir le haischur ábhair mhuirí. Moltar leasú amháin eile ar Rialachán (CE) Uimh. 850/98, leasú nach bhfuil aon bhaint aige leis an oibleagáid maidir le gabhálacha a thabhairt i dtír ach a theastaíonn chun deimhneacht dhlíthiúil a áirithiú. Chuir roinnt Ballstát in iúl gur eascair míthuiscintí as na forálacha atá ann faoi láthair maidir le dúnadh limistéir in roinn ICES VIb chun cadóga óga a chosaint, ag cruthú imní maidir le caomhnú cadóg sa limistéar seo. Moltar, mar sin, an Airteagal seo in Rialachán (CE) Uimh. 850/98 a leasú trí dhul ar ais ar an bhfoclaíocht bhunaidh in Iarscríbhinn III a ghabhann le Rialachán (CE) Uimh. 43/2009 agus ag fáil réidh le haon deis míthuisceana. Ní mór Rialachán (CE) Uimh. 1224/2009 ón gComhairle lena mbunaítear córas rialaithe Comhphobail chun comhlíonadh rialacha an chomhbheartais iascaigh a áirithiú, lena leasaítear Rialacháin (CE) Uimh. 847/96, (CE) Uimh. 2371/2002, (CE) Uimh. 811/2004, (CE) Uimh.768/2005, (CE) Uimh. 2115/2005, (CE) Uimh. 2166/2005, (CE) Uimh. 388/2006. (CE) Uimh.509/2007, (CE) Uimh.676/2007, (CE) Uimh. 1098/2007, (CE) Uimh.1300/2008, (CE) Uimh.1342/2008, agus lena n-aisghairtear Rialacháin (CEE) Uimh. 2847/93, (CE) Uimh. 1627/94 agus (CE) Uimh. 1966/2006[12] a ailíniú leis an oibleagáid maidir le gabhálacha a thabhairt i dtír. Baineann na modhnuithe a theastaíonn le hathruithe ar údaruithe iascaigh; le taifeadadh sonraí maidir le gach gabháil go háirithe nuair is gabháil atá faoi bhun íosmhéide tagartha caomhnaithe í; le corrlach lamháltais níos airde maidir le meastachán ghabhálacha atá faoi bhun 50 kg i logleabhair agus i ndearbhuithe athlastála; le bunú rialacha maidir le cianfhaireachán leictreonach (CFL) chun sonraí a thaifeadadh chun faireachán ar an bhfarraige a dhéanamh ar an oibleagáid maidir le gabhálacha a thabhairt i dtír; le gabhálacha a stuáil ar leithligh agus rialú margaíochta maidir le gabhálacha atá faoi bhun íosmhéide tagartha caomhnaithe; le bunú na gcoinníollacha maidir le húsáid breathnóirí rialaithe chun críocha faireacháin; le sárú na hoibleagáide maidir le gabhálacha a thabhairt i dtír a shainiú mar shárú tromchúiseach. Mar thoradh ar thabhairt isteacht na hoibleagáide maidir le gabhálacha a thabhairt i dtír maille le solúbthacht nua ó thaobh cuóta idir-bhliantúil tá gá leis na rialacha atá ann faoi láthair maidir le hasbhaint cuótaí agus iarrachta a choigeartú. Eascraíonn na hathruithe seo go léir ó rialacha san athchóiriú ar an gComhbheartas Iascaigh. Ós rud é gur in 2015 a thiocfaidh an chéad ghrúpa iascaigh faoi réir na hoilbeagáide maidir le gabhálacha a thabhairt i dtír, ba cheart na forálacha ábhartha sna rialacháin maidir le bearta teicniúla, bearta bainistíochta agus bearta rialaithe a leasú leis an Rialachán seo chun a áirithiú go gcuirtear deireadh go tráthúil leis na bacainní dlíthiúla atá ann i dtaca le cur i bhfeidhm na hoibleagáide maidir le gabhálacha a thabhairt i dtír. 2. TORTHAÍ AN CHOMHAIRLIÚCHÁIN LEIS NA PÁIRTITHE LEASMHARA AGUS MEASÚNUITHE TIONCHAIR Ní dhearnadh aon Mheasúnú Tionchair sonrach ós rud é go ndearnadh na tionchair a bhaineann le tabhairt isteach oibleagáide maidir le gabhálacha a thabhairt i dtír a mheas cheana mar chuid den mheasúnú tionchair a thugann tacaíocht d'athchóiriú an Chomhbheartais Iascaigh. Mar chuid den mheasúnú tionchair sin[13], rinneadh cainníochtú ar thionchar beartas laghdaithe aischuir, lena n-áirítear toirmeasc ar aischur. Bhí dhá chéim sa mheasúnú. Sraith de staidéir taighde maidir le fairsinge an aischuir mar chleachtas san AE a bhí sa chéad chéim, agus rinneadh tuairisc ar na bearta in aghaidh aischuir i roinnt iascaigh (san Íoslainn, san Iorua, in Albain, agus sa Danmhairg). In theannta sin, rinneadh leibhéal an aischuir in iascach an AE a aicmiú agus ar deireadh, rinneadh staidéir shonracha maidir le haischur in iascach na Meánmhara. Sa dara céim anailíse, rinneadh measúnú ar an tionchar a bheadh ag beartais éagsúla in aghaidh aischuir in iascach an AE lena n-áirítear na héifeachtaí a bhaineann le hathruithe maidir le roghnú treallaimh iascaireachta agus tabhairt isteach beart nua teicniúil amhail dúnadh fíor-ama. Léirigh an anailís sin go mbeadh caillteanas eacnamaíoch sa ghearrthéarma, ach gnóthachan breise sa mheántéarma agus san fhadtéarma, ó thaobh an chomhshaoil agus an gheilleagair de go príomha, mar thoradh ar bheartas a thabhairt isteach in aghaidh aischuir a bheadh bunaithe ar bhearta teicniúla níos éifeachtaí agus deireadh a chur le bearta teicniúla neamhéifeachtacha ar cúis le haischur iad. Ní chuirfeadh measúnú tionchair eile leis an eolas atá ar fáil cheana féin ón measúnú roimhe seo. Tá na hathruithe a theastaíonn ar na rialacháin atá ann faoi láthair riachtanach le haghaidh fheidhmiú ceart an Chomhbheartais Iascaigh nua. 3. EILIMINTÍ DLÍ AN TOGRA Achoimre ar an ngníomh atá molta Is é atá mar phríomhghníomh ná cur i bhfeidhm na oibleagáide maidir le gabhálacha a thabhairt i dtír atá beartaithe faoin gComhbheartas Iascaigh a éascú trí gach foráil in aghaidh na oibleagáide maidir le gabhálacha a thabhairt i dtir atá ann faoi láthair a bhaint ó bhearta teicniúla agus rialacháin rialaithe an AE. Bunús dlí Airteagal 43(2) den Chonradh ar Fheidhmiú an Aontais Eorpaigh. Prionsabal na coimhdeachta Tagann an togra faoi inniúlacht eisiach an Aontais Eorpaigh. Prionsabal na comhréireachta Leasaíter bearta atá ann cheana féin leis an togra seo; mar sin níl aon údar imní ann ó thaobh phrionsabal na comhréireachta de. Rogha ionstraime An ionstraim atá beartaithe: Rialachán ó Pharlaimint na hEorpa agus ón gComhairle. Ní bheadh ionstraimí eile leormhaith ar an gcúis seo a leanas: Ní mór Rialacháin a leasú le Rialachán eile. 4. IMPLEACHT BHUISÉADACH Níl aon chaiteachas breise ón Aontas i gceist leis an mbeart seo. 2013/0436 (COD) Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialacháin (CE) Uimh. 850/98, (CE) Uimh. 2187/2005, (CE) Uimh. 1967/2006, (CE) Uimh. 1098/2007, Uimh. 254/2002, (CE) Uimh. 2347/2002 agus (CE) Uimh. 1224/2009 ón gComhairle agus lena n-aisghairtear Rialachán (CE) Uimh. 1434/98 ón gComhairle maidir leis an oibleagáid gabhálacha a thabhairt i dtír TÁ PARLAIMINT NA HEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43(2) de, Ag féachaint don togra ón gCoimisiún Eorpach, Tar éis an dréachtghníomh reachtach a chur chuig na parlaimintí náisiúnta, Ag féachaint don tuairim ó Choiste Eacnamaíoch agus Sóisialta na hEorpa[14], Ag gníomhú dóibh i gcomhréir leis an ngnáthnós imeachta reachtach, De bharr an méid seo a leanas: (1) Tá sé mar aidhm lárnach ag Rialachán (AE) Uimh. [xxxx] deireadh a chur de réir a chéile le haischur ábhair mhuirí in iascach an Aontais Eorpaigh (AE) ar fad trí oibleagáid a thabhairt isteach maidir le gabhálacha a thabhairt i dtír i dtaca le gabhálacha de speicis atá faoi réir teorainneacha gabhála agus speiceas arna gcuimsiú ag íosmhéideanna sa Mheánmhuir. Chun an oibleagáid sin maidir le gabhálacha a thabhairt i dtír a chur ar bhonn oibríochtúil ní mór fáil réidh nó leasú a dhéanamh ar fhorálacha ar leith laistigh de na bearta teicniúla agus na rialacháin rialaithe atá ann faoi láthair agus atá ar neamhréir leis an oibleagáid maidir le gabhálacha a thabhairt i dtír agus a chuireann iallach ar iascairí iasc a aischur. (2) Tá creat nua de bhearta teicniúla ar feitheamh go ndéanfar athchóiriú ar an gComhbheartas Iascach (CFP). Toisc go bhfuil sé neamhdhóchúil go mbeidh creat nua den chineál sin ann faoi thús 2015, nuair a thabharfar isteach an oibleagáid maidir le gabhálacha a thabhairt i dtír den chéad uair, tá údar maith le leasú a dhéanamh ar roinnt eilimintí de na rialacháin reatha maidir le bearta teicniúla, nó deireadh a chur leo, chun deireadh a chur leis an neamhréir idir na rialacháin seo agus an oibleagáid maidir le gabhálacha a thabhairt i dtrí. (3) Go háirithe, chun cur chun feidhme na hoibleagáide maidir le gabhálacha a thabhairt i dtír a áirithiú, ní mór Rialachán (CE) Uimh. 850/98 ón gComhairle maidir le hacmhainní iascaigh a chaomhnú trí bhearta teicniúla chun óg-orgánaigh mhuirí a chosaint a leasú trína cheangal maidir le gach gabháil neamhbheartaithe d'orgánaigh mhuirí atá faoi réir na hoibleagáide maidir le gabhálacha a thabhairt i dtír, agus ar gabháil í a sháraíonn na rialacha maidir le comhdéanamh gabhála, ba cheart í a thabhairt i dtír agus a chomhaireamh i gcoinne cuótaí; trí íosmhéideanna tagartha caomhnaithe a chur in ionad íosmhéideanna an éisc is féidir a thabhairt i dtír i gcás orgánach muirí atá faoi réir na oibleagáide maidir le gabhálacha a thabhairt i dtír; agus trína cheangal go gcaithfear gach gabháil neamhbheartaithe d'orgánaigh mhuirí arna gabháil de bhreis ar fhorálacha seachghabhála i limistéir áirithe, ag amanna áirithe agus le treallamh de chineál sonraithe a thabhairt i dtír agus a chomhaireamh i gcoinne cuótaí. (4) Ina theannta sin, chun deimhneacht dhlíthiúil a áirithiú, ní mór leasú a dhéanamh ar fhorálacha maidir le dúnadh limistéir i roinn ICES VIb chun cadóga óga a chosaint. (5) Chun cur chun feidhme na oibleagáide maidir le gabhálacha a thabhairt i dtír a áirithiú, ba cheart Rialachán (CE) Uimh. 2187/2005 ón gComhairle maidir le hacmhainní iascaigh a chaomhnú trí bhearta teicniúla i Muir Bhailt, sna Beilteanna agus sa Sunda, lena leasaítear Rialachán (CE) Uimh. 1434/98 agus lena n-aisghairtear Rialachán (CE) Uimh. 88/98 a leasú trína cheangal go gcaithfear gach gabháil neamhbheartaithe d'orgánaigh mhuirí atá faoi réir na hoibleagáide maidir le gabhálacha a thabhairt i dtrí i Muir Bhailt arna ngabháil de bhreis ar rialacha maidir le comhdhéanamh gabhála a thabhairt i dtír agus a chomhaireamh i gcoinne cuótaí; trí mhéideanna tagartha caomhnaithe a chur in ionad íosmhéideanna an éisc is féidir a thabhairt i dtír i gcás orgánaigh mhuirí faoi réir na oibleagáide maidir le gabhálacha a thabhairt i dtír; agus trí thoirmeasc a chur ar ghabháil bradán agus breac geal ag amanna áirithe agus i limistéir áirithe seachas le líonta gaiste. (6) Chun cur chun feidhme na hoibleagáide maidir le gabhálacha a thabhairt i dtír a áirithiú, ba cheart Rialachán (CE) Uimh. 1967/2006 ón gComhairle maidir le bearta bainistíochta chun acmhainní iascaigh sa Mheánmhuir a shaothrú go hinbhuanaithe, lena leasaítear Rialachán (CEE) Uimh. 2847/93 agus lena n-aisghairtear Rialachán (CE) Uimh. 1624/94 a leasú trí íosmhéideanna tagartha caomhnaithe a chur in ionad íosmhéideanna d'orgánaigh mhuirí faoi réir na hoibleagáide gabhálacha a thabhairt i dtír gan an bonn a bhaint de choincheap agus cur chun feidhme na n-íosmhéideanna gabhála atá ann faoi láthair agus trí na rialacha lena rialaítear iascaireacht gilidíní sairdíne a scriosadh, ar rialacha iad nach bhfuil ábhartha a thuilleadh de dhroim chur chun feidhme na hoibleagáide maidir le gabhálacha a thabhairt i dtír mar gheall go ndéanfar gabhálacha den chineál sin a sheachaint nuair is féidir agus i gcás gabhálacha neamhbheartaithe tabharfar i dtír iad ach ní úsáidfear mar bhia don duine iad a thuilleadh. (7) Chun cur chun feidhme na hoibleagáide maidir le gabhálacha a thabhairt i dtír a áirithiú, ba cheart Rialachán (CE) Uimh. 1098/2007 lena mbunaítear plean ilbhliantúil do na stoic trosc i Muir Bhailt agus don iascach a shaothraíonn na stoic sin a leasú trína cheangal go gcaithfear gach gabháil neamhbheartaithe de throsc a thabhairt i dtír agus a chomhaireamh i gcoinne cuótaí nuair atáthar ag iascaireacht le línte aistreacha agus líonta geolbhaí, líonta fostúcháin agus líonta traimle i limistéir shonraithe agus ag amanna sonraithe. (8) Chun cur chun feidhme na hoibleagáide maidir le gabhálacha a thabhairt i dtír a áirithiú, ba cheart Rialachán (CE) Uimh. 254/2002 ón gComhairle lena mbunaítear bearta a bheidh infheidhme in 2002 maidir le stoic trosc i Muir Éireann a athbhunú (roinn ICES VIIa) a leasú trína cheangal go gcaithfear, san iascach tráil i gcomhair cluaisíní, gach gabháil neamhbheartaithe d'orgánaigh mhuirí atá faoi réir na hoibleagáide maidir le gabhálacha a tabhairt i dtír agus ar gabháil í de bhreis ar na céatadáin seachgabhála ceadaithe, ní mór í a thabhairt i dtír agus a chomhaireamh i gcoinne cuótaí. (9) Chun cur chun feidhme na hoibleagáide maidir le gabhálacha a thabhairt i dtír a áirithiú, ba cheart Rialachán (CE) Uimh. 2347/2002 ón gComhairle lena mbunaítear ceanglais shonracha rochtana agus coinníollacha gaolmhara is infeidhme maidir le stoic dhomhainfharraige a iascach a leasú trína cheangal go gcaithfear gach gabháil de speicis dhomhainfharraige a thabhairt i dtír agus a chomhaireamh i gcoinne cuótaí. (10) Chun a áirithiú go gcuirfear chun feidhme an oibleagáid maidir le gabhálacha a thabhairt i dtír, ba cheart Rialachán (CE) Uimh. 1224/2009 ón gComhairle lena mbunaítear córas rialaithe Comhphobail chun comhlíonadh rialacha an chomhbheartais iascaigh a áirithiú, lena leasaítear Rialacháin (CE) Uimh. 847/96, (CE) Uimh. 2371/2002, (CE) Uimh. 811/2004, (CE) Uimh.768/2005, (CE) Uimh. 2115/2005, (CE) Uimh. 2166/2005, (CE) Uimh. 388/2006. (CE) Uimh.509/2007, (CE) Uimh.676/2007, (CE) Uimh. 1098/2007, (CE) Uimh.1300/2008, (CE) Uimh.1342/2008, agus lena n-aisghairtear Rialacháin (CEE) Uimh. 2847/93, (CE) Uimh. 1627/94 agus (CE) Uimh. 1966/2006 a leasú chun faireachán a áirithiú ar an oibleagáid maidir le gabhálacha a thabhairt i dtír. Chun na críche sin ba cheart údaruithe iascaireachta a chur i bhfeidhm maidir le hiascach atá faoi réir oibleagáide gabhálacha a thabhairt i dtír; déanfar sonraí maidir le gabháil gach speicis a thaifeadadh gan beann ar thairseach meáchain; ba cheart taifead sonraí maidir le gabhálacha faoi bhun íosmhéideanna tagartha caomhnaithe a thaifeadadh ar leithligh; i bhfianaise a dheacra atá sé an cháinníocht bheacht de ghabhálacha beaga ar bord soithigh iascaireachta a shuíomh ba cheart corrlach lamháltais níos airde a chur i bhfeidhm maidir le meastacháin ar ghabhálacha beaga i logleabhair agus dearbhuithe athlastála; ba cheart rialacha maidir le cianfhaireachán leictreonach (CFL) a bhunú chun sonraí a thaifeadadh chun faireachán ar an bhfarraige a dhéanamh ar an oibleagáid maidir le gabhálacha a thabhairt i dtír; ba cheart rialacha a shainiú maidir gabhálacha a stuáil ar leithligh agus rialú margaíochta maidir le gabhálacha atá faoi bhun íosmhéide tagartha caomhnaithe; agus ba cheart na coinníollacha a shainiú maidir le húsáid breathnóirí rialaithe chun críocha faireacháin. (11) Ós rud é gur diomailt shuntasach atá in ábhair mhuirí aischurtha agus go bhfuil tionchar diúltach acu ar shaothrú inbhuanaithe acmhainní bitheolaíocha muirí agus ar éiceachórais mhuirí agus ós rud é go bhfuil sé riachtanach go n-urramóidh oibreoirí i gcoitinne an oibleagáid maidir le gabhálacha a thabhairt i dtír ionas go n-éireoidh leis, ba cheart sárú ar an oibleagáid a shainiú mar shárú tromchúiseach. Mar thoradh ar thabhairt isteacht na hoibleagáide maidir le gabhálacha a thabhairt i dtír maille le rialacha nua ar leith maidir le solúbthacht idir-bhliantúil cuóta, tá gá leis na rialacha atá ann faoi láthair maidir le hasbhaint cuótaí agus iarrachta a choigeartú. (12) Ba cheart na Rialacháin (CE) Uimh 850/98, (CE) Uimh 2187/2005, (CE) Uimh 1967/2006, (CE) Uimh 1098/2007, (CE) Uimh 254/2002, (CE) Uimh 2347/2002 agus (CE) Uimh 1224/2009 ón gComhairle a leasú dá réir sin. (13) Ba cheart Rialachán (CE) Uimh. 1434/1998 ón gComhairle lena sonraítear na coinníollacha faoinar féidir scadáin a chur i dtír chun críche tionsclaíche seachas chun a gcaite go díreach ag an duine a aisghairm mar nach bhfuil na rialacha maidir le comhdhéanamh gabhála agus na srianta bainteacha maidir le húsáid scadán sa rialachán sin ábhartha a thuilleadh faoin oibleagáid maidir le gabhálacha a thabhairt i dtír mar gur gá gach gabhála scadán a thabhairt i dtír agus a chomhaireamh i gcoinne cuótaí agus nach féidir aon scadán atá faoi bhun na híosmhéide tagartha caomhnaithe a úsáid chun críche bia don duine, TAR ÉIS AN RIALACHÁN SEO A GHLACADH: CAIBIDIL 1 Bearta Teicniúla Airteagal 1 Leasuithe ar Rialachán (CE) Uimh. 850/98 Leasaítear Rialachán (CE) Uimh. 850/98 mar a leanas (1) Cuirtear pointe (i) isteach in Airteagal 3 mar a leanas: "(i) Ciallóidh gabhálacha neamhbheartaithe gabhálacha de thaisme d'orgánaigh mhuirí a bhfuil toirmeasc ar a n-iascaireacht sna himthosca ábhartha." (2) Leasaítear Airteagal 4 mar a leanas: (a) Cuirtear an fhomhír seo a leanas le mír 1: "Toirmeascfar iascaireacht aon speicis atá liostaithe in Iarscríbhinn I go hIarscríbhinn V ag baint úsáide as méid mogaill nach ndéantar foráil di sna hIarscribhinní sin maidir leis an speiceas sin." (b) Cuirtear an fhomhír seo a leanas le mír 4(a): "De mhaolú ar an gcéad fhomhír, ní thoirmeascfar gabhálacha a thabhairt i dtír i gcás nach féidir na coinníollacha in Iarscríbhinn X a chomhlíonadh ann mar gheall ar ghabhálacha neamhbheartaithe d'orgánaigh mhuirí atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx]. Tabharfar na gabhálacha neamhbheartaithe sin i dtír agus comhairfear i gcoinne cuótaí iad." (c) Cuirtear an fhomhír seo a leanas le mír 4(b): "De mhaolú ar an gcéad fhomhír, ní thoirmeascfar gabhálacha a thabhairt i dtír i gcás nach féidir na coinníollacha in Iarscríbhinn I go hIarscríbhinn V a chomhlíonadh ann mar gheall ar ghabhálacha neamhbheartaithe d'orgánaigh mhuirí atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx]. Tabharfar na gabhálacha neamhbheartaithe sin i dtír agus comhairfear i gcoinne cuótaí iad." (d) Cuirtear an fhomhír seo a leanas le mír 5(a): "I gcás na n-orgánach muirí atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], déanfar gach orgánach muirí arna ghabháil a áireamh sna cainníochtaí a choinnítear ar bord nó a athlastáiltear, dá dtagraítear sa chéad fhomhír." (3) Cuirtear an fhomhír seo a leanas le hAirteagal 5(1): "I gcás na n-orgánach muirí atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], déanfar gach orgánach muirí arna ghabháil a áireamh sna cainníochtaí atá ar bord tar éis na sórtála nó tráth a thugtar i dtír iad, dá dtagraítear sa chéad fhomhír." (4) Cuirtear an fhomhír seo a leanas le hAirteagal 7(5): "Ní bheidh feidhm ag an gcéad fhomhír i gcás ina bhfuil crústaigh den speiceas Pandalus faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx]. Toirmeascfar iascaireacht na gcrústach sin le líonta dá dtagraítear sa chéad fhomhír nach bhfuil feistithe i gcoimhréir leis an bhfomhír sin, áfach. Tabharfar i dtír gabhálacha neamhbheartaithe arna ngabháil le líonta den sórt sin agus comhairfear i gcoinne cuótaí iad." (5) Cuirtear an fhomhír seo a leanas le hAirteagal 10: "De mhaolú ar phointe (b) den chéad fhomhír, ní thoirmeascfar gabhálacha a choinneáil ar bord ná a thabhairt i dtír sa chás nach féidir an t-íoschéatadán de mhoilisc dhébhlaoscacha a bhaint amach mar gheall ar ghabhálacha neamhbheartaithe d'orgánaigh mhuirí atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx]. Tabharfar na gabhálacha neamhbheartaithe sin i dtír agus comhairfear i gcoinne cuótaí iad." (6) Leasaítear Airteagal 11 mar a leanas: Cuirtear an fhomhír seo a leanas le mír 1(a): "De mhaolú ar phointe (a) den chéad fhomhír, ní thoirmeascfar úsáid nó coinneáil ar bord líonta geolbhaigh grinneallsocraithe, líonta fostúcháin nó líonta traimil sa chás nach féidir na coinníollacha atá leagtha síos i pbointe (a) a chomhlíonadh mar gheall ar ghabhálacha neamhbheartaithe d'orgánaigh mhuirí atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx]. Tabharfar na gabhálacha neamhbheartaithe sin i dtír agus comhairfear i gcoinne cuótaí iad." (7) Cuirtear an fhomhír seo a leanas le hAirteagal 12(1): "I gcás na n-orgánach muirí atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], áireofar gach orgánach muirí arna ghabháil mar chuid de na horgánaigh mhuirí a choinnítear ar bord tar éis na sórtála nó tráth a thugtar i dtír iad, dá dtagraítear sa chéad fhomhír." (8) Cuirtear an méid seo a leanas in ionad Airteagal 15: "Airteagal 15 1. Orgánaigh mhuirí arna ngabháil de bhreis ar na céatadáin cheadaithe atá sonraithe in Airteagail 20(2), 21(2), 22(2b), 27(2), 29d(5d), 29d(6d), 29d(7c), 29g(2), 34b(3c) agus 34b(11) agus in Iarscríbhinní I go VII, X agus XI agus nach bhfuil faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], ní thabharfar i dtír iad ach déanfar iad a chur ar ais san fharraige roimh gach tabhairt i dtír. 2. Orgánaigh mhuirí arna ngabháil de bhreis ar na céatadáin cheadaithe atá sonraithe in Airteagail 20(2), 21(2), 22(2b), 27(2), 29d(5d), 29d(6d), 29d(7c), 29g(2), 34b(3c) agus 34b(11) agus in Iarscríbhinní I go VII, X agus XI agus nach bhfuil faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], déanfar iad a thabhairt i dtír agus a chomhaireamh i gcoinne cuótaí. 3. Sula ndéanann siad aon iascaireacht in aon limistéar bainistíochta ar thuras iascaireachta sonrach, áiritheoidh máistir soithigh iascaireachta go bhfuil na cuótaí atá acu le haghaidh stoc atá faoi réir teorainneacha gabhála leordhóthanach chun comhdhéanamh dóchúil a ngabhála agus na céatadáin atá ceadaithe le linn an turais sin a chumhdach." (9) Leasaítear Airteagal 17 mar a leanas: "Tá orgánach muirí róbheag má tá a thoisí níos lú ná an íosmhéid tagartha chaomhnaithe atá sonraithe in Iarscríbhinn XII le haghaidh an speicis ábhartha agus an limistéir gheografaigh ábhartha." (10) Cuirtear an méid seo a leanas in ionad Airteagal 19: "Airteagal 19 1. Orgánaigh mhuirí róbheaga a bhaineann le speiceas nach bhfuil faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], ní dhéanfar iad a choinneáil ar bord, a athlastáil, a thabhairt i dtír, a iompar, a stóráil, a dhíol, a thaispeáint ná a thairiscint le díol, ach caithfear ar ais san fharraige láithreach bonn iad. 2. Orgánaigh mhuirí róbheaga a bhaineann le speiceas atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], déanfar iad a choinneáil ar borh, a thabhairt i dtír agus comhairfear i gcoinne cuótaí iad. Ní dhíolfar, ní thaispeánfar ná ní thairgfear le díol mar bhia don duine iad." (11) Cuirtear mír 4 a leanas le hAirteagal 20: "4. Ní bheidh feidhm ag an toirmeasc maidir le coinneáil ar bord atá leagtha síos i mír 1 den Airteagal seo i gcás ina bhfuil scadán faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx]. Toirmeascfar iascaireacht an speicis sin laistigh de na limistéir gheografacha agus le linn na dtréimhsí dá dtagraítear sa mhír sin, áfach. Tabharfar i dtír gabhálacha neamhbheartaithe scadán agus comhairfear i gcoinne cuótaí iad." (12) Cuirtear an fhomhír seo a leanas le hAirteagal 20a: "I gcás ina bhfuil scadán faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], ní bheidh feidhm ag an toirmeasc maidir le tabhairt i dtír nó coinneáil ar bord atá leagtha síos sa chéad fhomhír den Airteagal seo. Toirmeascfar iascaireacht an speicis sin laistigh den limistéar geografach agus le linn na dtréimhsí dá dtagraítear sa chéad fhomhír sin, áfach. Tabharfar i dtír gabhálacha neamhbheartaithe scadán agus comhairfear i gcoinne cuótaí iad." (13) Cuirtear mír 3 le hAirteagal 21 mar a leanas: "3. I gcás ina bhfuil salán faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], ní bheidh feidhm ag an toirmeasc maidir le coinneáil ar bord atá leagtha síos i mír 1 den Airteagal seo. Toirmeascfar iascaireacht an speicis sin laistigh de na limistéir gheografacha agus le linn na dtréimhsí dá dtagraítear sa mhír sin, áfach. Tabharfar i dtír gabhálacha neamhbheartaithe salán agus comhairfear i gcoinne cuótaí iad." (14) Cuirtear an fhomhír seo a leanas le hAirteagal 22(1): "Ní bheidh feidhm ag an toirmeasc maidir le coinneáil ar bord atá leagtha síos sa chéad fhomhír den mhír seo i gcás ina bhfuil ronnach faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx]. Toirmeascfar iascaireacht an speicis sin laistigh den limistéar geografach dá dtagraítear san fhomhír sin, áfach. Tabharfar i dtír gabhálacha neamhbheartaithe ronnach agus comhairfear i gcoinne cuótaí iad." (15) Cuirtear an fhomhír seo a leanas le hAirteagal 23(1): "Ní bheidh feidhm ag an toirmeasc maidir le coinneáil ar bord atá leagtha síos sa chéad fhomhír den mhír seo i gcás ina bhfuil ainseabhaí faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx]. Toirmeascfar iascaireacht an speicis sin leis an treallamh iascaireachta agus laistigh de na limistéir gheografacha dá dtagraítear san fhomhír sin, áfach. Tabharfar i dtír gabhálacha neamhbheartaithe ainseabhaithe agus comhairfear i gcoinne cuótaí iad." (16) Cuirtear mír 3 le hAirteagal 27 mar a leanas: "3. I gcás ina bhfuil trosc Ioruach faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], ní bheidh feidhm ag an toirmeasc maidir le coinneáil ar bord atá leagtha síos i mír 1 den Airteagal seo. Toirmeascfar iascaireacht an speicis sin leis an treallamh iascaireachta agus laistigh den limistéar geografach dá dtagraítear sa mhír sin, áfach. Tabharfar i dtír gabhálacha neamhbheartaithe trosc Ioruach agus comhairfear i gcoinne cuótaí iad." (17) Cuirtear an fhomhír seo a leanas le hAirteagal 29a(1): "Ní bheidh feidhm ag an toirmeasc maidir le tabhairt i dtír nó coinneáil ar bord atá leagtha síos sa chéad fhomhír den mhír seo i gcás ina bhfuil corr ghainimh faoi réir na hoibleagáide maidir le gabhálacha a thabhairt i dtír leagtha amach in Airteagal 15 de Rialachán (AE) [xxxx]. Toirmeascfar iascaireacht an speicis sin laistigh den limistéar geografach dá dtagraítear san fhomhír sin, áfach. Tabharfar i dtír gabhálacha neamhbheartaithe corr gainimh agus comhairfear i gcoinne cuótaí iad." (18) Cuirtear an méid seo a leanas in ionad Airteagal 29c: "Airteagal 29c Bosca na gcadóg Rocal i bhfolimistéar ICES VI 1. Beidh toirmeasc ar gach iascaireacht, seachas le spiléir, sna limistéir atá iniata trí rumlínte a cheangal go seicheamhach leis na comhordanáidí seo a leanas, a dhéanfar a thomhas de réir chóras WGS84: – 57o00' T, 15o00' I – 57o00' T, 14o00' I – 56o30' T, 14o00' I – 56o30' T, 15o00' I – 57o00' T, 15o00' I." (19) Leasaítear Airteagal 29d mar a leanas: (a) Cuirtear an fhomhír seo a leanas le mír 3: "I gcás ina bhfuil an t-iasc nó an sliogiasc dá dtagraítear i bpointe (b) den chéad fhomhír faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], cuirfear an coinníoll nach ndíreofar ar an iasc nó ar an sliogiasc sin in ionad an choinníll atá leagtha síos i bpointe (b). Tabharfar i dtír gabhálacha neamhbheartaithe d'iasc nó de shliogiasc den chineál sin agus comhairfear i gcoinne cuótaí iad." (b) Cuirtear an fhomhír seo a leanas le mír 4: "I gcás ina bhfuil an t-iasc dá dtagraítear i bpointe (b) den chéad fhomhír faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], cuirfear an coinníoll nach ndíreofar ar an iasc sin in ionad an choinníll atá leagtha síos i bpointe (b). Tabharfar i dtír gabhálacha neamhbheartaithe d'iasc den chineál sin agus comhairfear i gcoinne cuótaí iad." (20) Cuirtear an fhomhír seo a leanas le hAirteagal 29e(2): "I gcás ina bhfuil an t-iasc dá dtagraítear i bpointe (b) den chéad fhomhír faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], cuirfear an coinníoll nach ndíreofar ar an iasc sin in ionad an choinníll atá leagtha síos i bpointe (b). Tabharfar i dtír gabhálacha neamhbheartaithe d'iasc den chineál sin agus comhairfear i gcoinne cuótaí iad." (21) Cuirfear mír 1a in Airteagal 29f mar a leanas: "1a. Ní bheidh feidhm ag an toirmeasc maidir le coinneáil ar bord atá leagtha síos i mír 1 den Airteagal seo i gcás ina bhfuil langa gorm faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx]. Beidh toirmeasc ar iascaireacht an speicis sin le linn na tréimhse agus laistigh de na limistéir dá dtagraítear sa mhír sin, áfach. Tabharfar i dtír gabhálacha neamhbheartaithe langaí gorma agus comhairfear i gcoinne cuótaí iad." (22) Cuirtear an fhomhír seo a leanas le hAirteagal 32(2): "I gcás na n-orgánach muirí atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], áireofar gach orgánach muirí arna ghabháil mar chuid den ghabháil is féidir a choinneáil go dleathach ar bord, dá dtagraítear i bpointe (b) (i) den chéad fhomhír den Airteagal seo." (23) Scriostar Airteagal 35. (24) Leasaítear na hIarscríbhinní i gcomhréir le hIarscríbhinn I a ghabhann leis an Rialachán seo. Airteagal 2 Leasuithe ar Rialachán (CE) Uimh. 2187/2005 Leasaítear Rialachán (CE) Uimh. 2187/2005 leis seo mar a leanas: (1) Cuirtear pointe (p) isteach in Airteagal 2 mar a leanas: "(o) Ciallaíonn 'gabhálacha neamhbheartaithe' gabhálacha de thaisme d'orgánaigh mhuirí a bhfuil toirmeasc ar a n-iascaireacht sna himthosca ábhartha." (2) Leasaítear Airteagal 3 mar a leanas: (a) Cuirtear an fhomhír seo a leanas le mír 1: "Toirmeascfar iascaireacht aon speicis atá liostaithe in Iarscríbhinn I go hIarscríbhinn V ag baint úsáide as méid mogaill nach ndéantar foráil di sna hIarscribhinní sin maidir leis an speiceas sin." (b) Cuirtear an fhomhír seo a leanas le mír 3: "De mhaolú ar an gcéad fhomhír, ní thoirmiscfear gabhálacha a choinneáil ar bord ná a thabhairt i dtír mura féidir na coinníollacha atá leagtha síos san fhomhír sin a chomhlíonadh mar gheall ar ghabhálacha neamhbheartaithe d'orgánaigh mhuirí atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx]. Tabharfar na gabhálacha neamhbheartaithe sin i dtír agus comhairfear i gcoinne cuótaí iad." (c) Cuirtear an fhomhír seo a leanas le mír 6: "De mhaolú ar an gcéad fhomhír, ní thoirmiscfear gabhálacha a thabhairt i dtír mura féidir na coinníollacha atá leagtha síos san fhomhír sin a chomhlíonadh mar gheall ar ghabhálacha neamhbheartaithe d'orgánaigh mhuirí atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx]. Tabharfar na gabhálacha neamhbheartaithe sin i dtír agus comhairfear i gcoinne cuótaí iad. " (3) Leasaítear Airteagal 4 mar a leanas: (a) Cuirtear an fhomhír seo a leanas le mír 1: "I gcás na n-orgánach muirí atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], déanfar gach orgánach muirí arna ghabháil a áireamh sna cainníochtaí a choinnítear ar bord tar éis na sórtála nó tráth a thugtar i dtír iad, dá dtagraítear sa chéad fhomhír." (b) Cuirtear an fhomhír seo a leanas le mír 2: "I gcás na n-orgánach muirí atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], áireofar gach orgánach muirí arna ghabháil sna cainníochtaí a choinnítear ar bord dá dtagraítear sa chéad fhomhír." (4) Cuirtear an méid seo a leanas in ionad Airteagal 12: "Airteagal 12 Na céatadáin ghabhála atá ceangailte a bhaint amach "1. Gabhálacha neamhbheartaithe d'orgánaigh mhuirí arna ngabháil de bhreis ar chéatadáin cheadaithe atá sonraithe in Iarscríbhinn II agus in Iarscríbhinn III agus atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], déanfar iad a thabhairt i dtír agus a chomhaireamh i gcoinne cuótaí. 2. Sula ndéanann siad aon iascaireacht in aon limistéar bainistíochta ar thuras iascaireachta sonrach, áiritheoidh máistir gach soithigh iascaireachta go bhfuil na cuótaí atá acu le haghaidh stoc atá faoi réir teorainneacha gabhála leordhóthanach chun comhdhéanamh dóchúil a ngabháil agus na céatadáin atá leagtha amach in Iarscríbhinn II agus Iarscríbhinn III a chumhdach." 3. Cainníochtaí d'orgánaigh mhuirí arna ngabháil de bhreis ar chéatadáin atá ceadaithe de bhun Iarscríbhinn II agus Iarscríbhinn III agus nach bhfuil faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], ní fhéadfar iad a thabhairt i dtír ach déanfar iad a chur ar ais san fharraige roimh gach tabhairt i dtír." (5) Leasaítear Airteagal 14(1) mar a leanas: "1. Measfar gur orgánach muirí róbheag atá ann má tá a thoisí níos lú ná na toisí atá sonraithe don íosmhéid tagartha chaomhnaithe in Iarscríbhinn XII le haghaidh an speicis ábhartha agus an limistéir gheografaigh ábhartha." (6) Leasaítear Airteagal 15 mar a leanas: (a) Cuirtear an méid seo a leanas in ionad mhír 1: "1. Orgánaigh mhuirí róbheaga a bhaineann le speiceas nach bhfuil faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], ní dhéanfar iad a choinneáil ar bord, a athlastáil, a thabhairt i dtír, a iompar, a stóráil, a dhíol, a thaispeáint, ná a thairiscint le díol, ach caithfear ar ais san fharraige láithreach bonn iad." (b) Cuirtear isteach mír 3 mar seo a leanas. "3. Orgánaigh mhuirí róbheaga a bhaineann le speiceas atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], déanfar iad a choinneáil ar bord, a thabhairt i dtír agus a chomhaireamh i gcoinne cuótaí. Ní dhíolfar, ní thaispeánfar ná ní thairgfear le díol mar bhia don duine iad." (7) Leasaítear Airteagal 17 mar a leanas: (a) Cuirtear an fhomhír seo a leanas le mír 1: "I gcás ina bhfuil bradán (Salmo salar) nó breac geal (Salmo trutta) faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], ní bheidh feidhm ag an toirmeasc ar na speicis sin a choinneáil ar bord, mar atá sé leagtha síos sa chéad fhomhír den Airteagal seo. Toirmeascfar iascaireacht na speiceas sin laistigh de na limistéir gheografacha agus le linn na dtréimhsí dá dtagraítear san fhomhír sin, áfach. Tabharfar gabhálacha neamhbheartaithe bradán (Salmo salar) nó breac geal (Salmo trutta) i dtír agus comhairfear i gcoinne cuótaí iad." (b) Cuirtear an fhomhír seo a leanas le mír 3: "3. De mhaolú ar mhír 1 agus ar mhír 3, beidh sé de chead bradán (Salmo salar) agus breac geal (Salmo trutta) a choinneáil ar bord agus a iascach le líonta-gaiste." (8) Leasaítear na hIarscríbhinní i gcomhréir le hIarscríbhinn II a ghabhann leis an Rialachán seo. Airteagal 3 Leasuithe ar Rialachán (CE) Uimh. 1967/2006 Leasaítear Rialachán (CE) Uimh. 1967/2006 mar seo a leanas: (1) Cuirtear pointe (18) le hAirteagal 2 mar a leanas: "(18) Ciallaíonn 'gabhálacha neamhbheartaithe' gabhálacha de thaisme d'orgánaigh mhuirí a bhfuil toirmeasc ar a n-iascaireacht sna himthosca ábhartha." (2) Leasaítear Airteagal 15 mar a leanas: (a) Cuirtear an méid seo a leanas in ionad mhír 1: "1. Toirmeascfar iascaireacht orgánach muirí a bhaineann le speiceas atá liostaithe in Iarscríbhinn III, atá níos lú ná an íosmhéid tagartha chaomhnaithe atá sonraithe san Iarscríbhinn sin don speiceas ábhartha (dá ngairtear 'orgánaigh mhuirí róbheaga' anseo feasta) Gabhálacha neamhbheartaithe d'orgánaigh mhuirí róbheaga atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], déanfar iad a choinneáil ar bord agus a thabhairt i dtír. Ní dhíolfar, ní thaispeánfar ná ní thairgfear le díol mar bhia don duine iad." Gabhálacha neamhbheartaithe d'orgánaigh mhuirí róbheaga nach bhfuil faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], ní dhéanfar iad a choinneáil ar bord, a athlastáil, a thabhairt i dtír, a aistriú, a stóráil, a dhíol, a thaispeáint ná a thairiscint le díol. (b) Scriostar mír 3. (3) Cuirtear an méid seo a leanas in ionad Airteagal 16(1): "1. De mhaolú ar Airteagal 15(1), féadfar orgánaigh mhuirí róbheaga a iascach, a choinneáil ar bord, a athlastáil, a thabhairt i dtír, a aistriú, a stóráil, a thaispeáint nó a thairiscint le díol chun críche athstocála dírí nó trasphlandú le cead agus faoi údarás an Bhallstáit ina bhfuil na gníomhachtaí sin ar bun." (4) Leasaítear na hIarscríbhinní i gcomhréir le hIarscríbhinn III a ghabhann leis an Rialachán seo. Airteagal 4 Leasuithe ar Rialachán (CE) Uimh. 1098/2007 Leasaítear Rialachán (CE) Uimh. 1098/2007 mar seo a leanas: (1) Cuirtear pointe (g) isteach in Airteagal 3 mar a leanas: "(g) Ciallaíonn 'gabhálacha neamhbheartaithe' gabhálacha de thaisme d'orgánaigh mhuirí a bhfuil toirmeasc ar a n-iascaireacht sna himthosca ábhartha." (2) Cuirtear an fhomhír seo a leanas le hAirteagal 8(2): "I gcás ina bhfuil trosc faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], ní bheidh feidhm ag an toirmeasc maidir le coinneáil ar bord mar atá leagtha amach sa chéad fhomhír. Toirmeascfar iascaireacht an speicis sin le línte aistreacha laistigh de na limistéir gheografacha agus le linn na dtréimhsí dá dtagraítear i mír 1, áfach. Tabharfar i dtír gabhálacha neamhbheartaithe de throsc agus comhairfear i gcoinne cuótaí iad." (3) Cuirtear an fhomhír seo a leanas le hAirteagal 9(3): "I gcás ina bhfuil trosc faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx], ní bheidh feidhm ag an toirmeasc maidir le coinneáil ar bord mar atá leagtha amach sa chéad fhomhír. Toirmeascfar iascaireacht an speicis sin leis na cineálacha treallaimh dá dtagraítear i mír 2, laistigh de na limistéir gheografacha agus le linn na tréimhse dá dtagraítear i mír 1, áfach. Tabharfar i dtír gabhálacha neamhbheartaithe de throsc agus comhairfear i gcoinne cuótaí iad." Airteagal 5 Leasuithe ar Rialachán (CE) Uimh. 254/2002 Leasaítear Rialachán (CE) Uimh. 254/2002 mar seo a leanas: (1) Cuirtear an fhomhír seo a leanas le hAirteagal 3(1): "De mhaolú ar an gcéad fhomhír, ní thoirmiscfear gabhálacha a thabhairt i dtír mura féidir na coinníollacha atá leagtha síos san fhomhír sin a chomhlíonadh mar gheall ar ghabhálacha neamhbheartaithe d'orgánaigh mhuirí atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx]. Tabharfar na gabhálacha neamhbheartaithe sin i dtír agus comhairfear i gcoinne cuótaí iad." (2) Cuirtear an fhomhír seo a leanas le hAirteagal 4: "De mhaolú ar an gcéad fhomhír, ní thoirmiscfear gabhálacha a thabhairt i dtír mura féidir na coinníollacha atá leagtha síos san fhomhír sin a chomhlíonadh mar gheall ar ghabhálacha neamhbheartaithe d'orgánaigh mhuirí atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx]. Tabharfar na gabhálacha neamhbheartaithe sin i dtír agus comhairfear i gcoinne cuótaí iad." Airteagal 6 Leasuithe ar Rialachán (CE) Uimh. 2347/2002 Leasaítear Rialachán (CE) Uimh. 2347/2002 mar seo a leanas: (1) Cuirtear an pointe (f) isteach in Airteagal 2 mar a leanas: "(f) Ciallaíonn 'gabhálacha neamhbheartaithe' gabhálacha de thaisme d'orgánaigh mhuirí a bhfuil toirmeasc ar a n-iascaireacht sna himthosca ábhartha." (2) Cuirtear an méid seo a leanas in ionad an dara fomhír d'Airteagal 3(1): "Beidh toirmeasc ar shoithigh iascaireachta nach bhfuil cead domhainfharraige acu speicis domhainfharraige de bhreis ar 100 kg a iascach ar gach turas farraige. Speicis domhainfharraige de bhreis ar 100kg arna ngabháil ag soithigh den sórt sin, ní dhéanfar iad a choinneáil ar bord, a athlástáil ná a thabhairt i dtír iad. "De mhaolú ar an dara fomhír, ní thoirmiscfear gabhálacha a choinneáil ar bord, a athlastáil ná a thabhairt i dtír má sháraítear an teorainn 100kg atá leagtha síos san fhomhír sin mar gheall ar ghabhálacha neamhbheartaithe de speicis domhainfharraige atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) [xxxx]. Tabharfar na gabhálacha neamhbheartaithe sin i dtír agus comhairfear i gcoinne cuótaí iad." CAIBIDIL 2 Bearta Rialaithe Airteagal 7 Leasuithe ar Rialachán (CE) Uimh. 1224/2009 Leasaítear Rialachán (CE) Uimh. 1224/2009 leis seo mar a leanas: (1) Leasaítear Airteagal 7(1) mar a leanas: (a) Cuirtear an méid seo a leanas in ionad phointe (e): "(e) oibleagáid maidir le gabhálacha a thabhairt i dtír i gcuid den iascach nó san iascach ar fad dá dtagraítear in Airteagal 15 de Rialachán (AE) [xxxx]." (b) Cuirtear an pointe (f) a leanas isteach: "(f) cásanna eile atá leagtha síos i reachtaíocht an Aontais." (2) Leasaítear Airteagal 14 mar a leanas: (a) Cuirtear an méid seo a leanas in ionad mhír 1: "1. Gan dochar d'fhorálacha sonracha atá i bpleananna ilbhliantúla, coinneoidh máistrí soitheach iascaireachta de chuid an Aontais atá 10 méadar nó níos mó ar fad ar an iomlán logleabhar iascaireachta dá gcuid oibríochtaí, ina gcuirfidh siad in iúl go sonrach na cainníochtaí go léir de gach speiceas arna ghabháil agus arna choinneáil ar bord." (b) Cuirtear an méid seo a leanas in ionad phointe (f) de mhír 2: "(f) na cainníochtaí measta de gach speicis i gcileagraim bheomheáchain, nó, más iomchuí, líon na n-aonán, lena n-áirítear, mar iontráil ar leithligh, na cainníocthaí nó aonáin faoi bhun íosmhéide tagartha caomhnaithe;" (c) Cuirtear an méid seo a leanas in ionad mhír 3: "I gcás gach speicis,10% a bheidh sa chorrlach lamháltais a cheadófar le haghaidh na meastachán a thaifeadtar sa logleabhar iascaireachta ar na cainníochtaí éisc i gcileagraim arna choinneáil ar bord . Más rud é, i gcás speicis amháin nó níos mó, go bhfuil gabháil iomlán an speicis i gceist faoi bhun 50 cileagram, 20 % a bheidh sa chorrlach lamháltais a cheadófar." (d) Cuirtear an méid seo a leanas in ionad mhír 4: "4. Déanfaidh máistrí soitheach iascaireachta de chuid an Aontais taifead ina gcuid logleabhar iascaireachta freisin d'aischur measta gach ábhair mhuirí de réir méid in aghaidh gach speicis. (3) In Airteagal 17(1), cuirtear an méid seo a leanas in ionad phointe (e) agus phointe (f): "(e) na cainníochtaí de gach speiceas arna thaifeadadh sa logleabhar iascaireachta, lena n-áirítear, mar mhír faisnéise ar leith, iad siúd atá faoi bhun na híosmhéide tagartha caomhnaithe; (f) na cainníochtaí de gach speiceas atá le tabhairt i dtír nó le hathlastáil, lena n-áirítear, mar mhír faisnéise ar leith, iad siúd atá faoi bhun na híosmhéide tagartha caomhnaithe." (4) Leasaítear Airteagal 21 mar a leanas: (a) Cuirtear an méid seo a leanas in ionad mhír 1: "1. Gan dochar d'fhorálacha sonracha i bpleananna ilbhliantúla, déanfaidh máistrí soitheach iascaireachta de chuid an Aontais atá 10 méadar nó níos mó ar fad ar an iomlán agus atá páirteach in oibríocht athlastála dearbhú athlastála a chomhlánú ina gcuirfidh siad in iúl go sonrach na cainníochtaí go léir de gach speiceas arna athlastáil nó arna ghabháil. (b) I mír 2, cuirtear an méid seo a leanas in ionad phointe (c): "(c) na cainníochtaí measta de gach speiceas i gcileagraim táirgemheáchain, arna miondealú de réir cur i láthair táirge, nó, más iomchuí, líon na n-aonán, lena n-áirítear, mar iontráil ar leithligh, na cainníochtaí nó na haonáin atá faoi bhun na híosmhéide tagartha caomhnaithe;" (c) Cuirtear an méid seo a leanas in ionad mhír 3: "I gcás gach speicis, 10% a bheidh sa chorrlach lamháltais a cheadófar le haghaidh na meastachán a thaifeadtar sa dearbhú athlastála ar na cainníochtaí éisc i gcileagraim arna athlastáil ar bord. Más rud é, i gcás speicis amháin nó níos mó, go bhfuil gabháil iomlán an speicis i gceist faoi bhun 50 cileagram, 20 % a bheidh sa chorrlach lamháltais a cheadófar." (5) Cuirtear an méid seo a leanas in ionad mhír 2 (c) in Airteagal 23: "(c) na cainníochtaí de gach speiceas i gcileagraim táirgemheáchain, arna miondealú de réir cur i láthair táirge, nó, más iomchuí, líon na n-aonán, lena n-áirítear, mar iontráil ar leithligh, na cainníochtaí nó na haonáin atá faoi bhun na íosmhéide tagartha caomhnaithe,;" (6) Cuirtear Airteagal 25a mar a leanas isteach i ndiaidh Airteagal 25: "Airteagal 25 a Cianfhaireachán Leictreonach 1. Soithigh iascaireachta, i gcomhréir le reachtaíoht an Aontais, atá faoi réir cianfhaireacháin leictreonaigh a úsáid chun críche faireachán a dhéanamh ar an oibleagáid maidir le gabhálacha thabhairt i dtír atá leagtha amach in Airteagal 15 de Rialachán (AE) [xxxx], cuirfear gairis le haghaidh córais cianfhaireacháin leictreonaigh sna soithigh sin. Áiritheofar leis an gcóras sin go ndéanfar taifead an t-am go léir le ceamaraí ar shonraí maidir le gníomhaíochtaí iascaireachta agus gníomhaíochtaí gaolmhara, lena n-áirítear próiseáil na gabhála. 2. Chomh maith leis sin, beidh na soithigh iascaireachta dá dtagraítear i mír 1 feistithe leis na nithe seo a leanas: (a) gléasanna stórála sonraí inaistrithe arna bhfaomadh ag na húdaráis inniúla ar a stórálfar gach íomha de na gníomhaíochtaí iascaireachta an t-am go léir; agus (b) brathadóirí a bheidh ceangailte de na córais a oibríonn an trealamh iascaireachta agus den unlas nó de dhroma na líonta, lena ndéantar taifead ar gach gluaiseacht a bhaineann le socrú agus tarraingt an trealaimh iascaireachta. 3. Oibreoidh na córais chianfhaireacháin leictreonaigh a chuirtear isteach ar bord soitheach iascaireachta go huathoibríoch ar fad, ní ligfidh siad suímh bhréagacha a ionchur nó a aschur ná ní bheifear in ann iad a shárú de láimh. 4. Áiritheoidh Ballstáit go bhfuil an acmhainn theicniúil acu le hainilís a dhéanamh ar an bhfaisnéis a fhaightear ón gcóras cianfhaireacháin leictreonaigh agus le húsáid éifeachtach a bhaint aisti. 5. Cumhachtófar don Choimisiún gníomhartha tarmligthe a ghlacadh i gcomhréir le hAirteagal 119a a bhaineann leis an méid seo a leanas: (a) na sonraí atá le taifeadadh agus le próiseáil ag na córais chianfhaireacháin leictreonaigh; (b) na cúraimí atá ar mháistrí maidir leis na córais chianfhaireacháin leictreonaigh; (c) na bearta atá le tógáil i gcás teipe teicniúla nó i gcás nach n-oibríonn na gcóras cianfhaireacháin leictreonaigh; (d) oibleagáidí na mBallstát maidir le tuairisciú i ndáil le húsáid córas cianfhaireacháin leictreonaigh. 6. Déanfaidh an Coimisiún, trí bhíthin gníomhartha cur chun feidhme, rialacha mionsonraithe a leagan síos maidir leis an méid seo a leanas: (a) na ceanglais a bhaineann le córais chianfhaireacháin leictreonaigh; (b) na sonraíochtaí a bhaineann le córais chianfhaireacháin leictreonaigh; (c) na bearta rialaithe atá le glacadh ag an mBallstát brataí; (d) rochtain an Choimisiúin ar shonraí ó na córais chianfhaireacháin leictreonaigh. Déanfar na gníomhartha cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 119(2)." (7) Leasaítear Airteagal 33 mar a leanas: (a) I mír 2, cuirfear an méid seo a leanas in ionad phointe (a): "(a) i gcás na gcainníochtaí de gach stoc nó grúpa stoc atá faoi réir Gabhálacha Iomlána Incheadaithe nó cuótaí a tugadh i dtír le linn na míosa roimhe sin, lena n-áirítear, mar mhír faisnéise ar leithligh, iad siúd faoi bhun na híosmhéide tagartha caomhnaithe; agus" (b) Cuirtear an méid seo a leanas in ionad mhír 6: "6. Gabhálacha arna ngabháil faoi chuimsiú taighde eolaíochta a chuirtear ar an margadh agus a dhíoltar, lena n-áirítear, más iomchuí, iad siúd faoi bhun na híosmhéide tagartha caomhnaithe, comhairfear i gcoinne an chuóta is infheidhme don Bhallstát brataí iad sa mhéid gur mó iad ná 2% de na cuótaí lena mbaineann. Airteagal 12 (2) de Rialachán (CE) Uimh. 199/2008 ón gComhairle an 25 Feabhra 2008 lena mbunaítear creat Comhphobail maidir le bailiú, bainistiú agus úsáid sonraí in earnáil an iascaigh agus maidir le tacaíocht a thabhairt do chomhairle eolaíochta maidir leis an gComhbheartas Iascaigh[15], ní bheidh feidhm aige ar thurais taighde eolaíochta a ngabhtar gabhálacha den sórt sin lena linn." (8) Cuirtear isteach Airteagal 49a, Airteagal 49b agus Airteagal 49c: "Airteagal 49 a Stuáil ar leithligh de ghabhálacha atá faoi bhun na n-íosmhéideanna tagartha caomhnaithe 1. Cuirfear gach gabháil atá faoi bhun na híosmhéide tagartha caomhnaithe is infheidhme a choinnítear ar bord soithigh iascaireachta de chuid an Aontais i mboscaí, in urranna nó i gcoimeádáin ar leithligh le haghaidh gach stoic sa tslí gur féidir iad a aithint ó bhoscaí, urranna nó coimeádáin eile. 2. Aon chainníocht de ghabhálacha atá faoi bhun na híosmhéide tagartha caomhnaithe agus atá measctha le haon táirge iascaigh eile in aon bhosca, urrann nó coimeádán, toirmeascfar a coinneáil ar bord soithigh iascaireachta de chuid an Aontais. 3. Ní bheidh feidhm ag mír 2 ná ag mír 3: – i gcás inarb ionann níos mó ná 80% de ghabháil agus trosc Ioruach agus corr gainimh nár gabhadh mar bhia don duine nó ceann amháin nó níos mó de na speicis a leanas: – ronnach; – scadán; – bolmán; – faoitín gorm; – torciasc; – ainseabhaí; – airgintín; – sairdín; – salán. – maidir le soithigh iascaireachta atá níos lú ná 12 méadar ar fad ar an iomlán i gcás inar ndearnadh gabhálacha faoi bhun na híosmhéide tagartha caomhnaithe a shortáil, a mheá agus a thaifeadadh sa logleabhar. 4. Maidir leis na cásanna dá dtagraítear i mír 3, déanfaidh na Ballstáit faireachán ar an gcomhdhéanamh gabhála trí shamplaí a thógáil." "Airteagal 49b Riail de minimis Gabhálacha a thagann faoin maolú de minimis dá dtagraítear in Airteagal 15(5)(c) de Rialachán (AE) [xxxx], áiritheoidh Ballstáit nach dtéann siad thar chéatadán na díolúine mar atá leagtha síos sa bheart Aontais ábhartha." "Airteagal 49c Gabhálacha atá faoi bhun íosmhéide tagartha caomhnaithe a thabhairt i dtír I gcás ina dtugtar gabhálacha atá faoi bhun na híosmhéide tagartha caomhnaithe i dtír, áiritheoidh na húdaráis inniúla go ndéanfar na gabhálacha sin a stóráil sa tslí gur féidir iad a aithint ó tháirgí iascaigh atá ceaptha mar bhia don duine." (9) Cuirtear an méid seo a leanas in ionad mhír 1 in Airteagal 56: "1. Beidh gach Ballstát freagrach as cur i bhfeidhm rialacha an chomhbheartais iascaigh a rialú ina chríoch féin ag gach céim a bhaineann le margú táirgí iascaigh agus dobharshaothraithe, ón gcéad díolachán go dtí an miondíolachán, iompar san áireamh. Táirgí iascaigh atá faoi bhun na híosmhéide tagartha caomhnaithe agus atá faoi réir oibleagáide maidir le gabhálacha a thabhairt i dtír dá dtagraítear in Airteagal 15 de Rialachán (AE) [xxxx], áiritheoidh na Ballstáit go háirithe go bhfuil a n-úsáid srianta do chríocha eile seachas mar bhia don duine." (10) In Airteagal 58(5), cuirtear an méid seo a leanas in ionad phointe (e): "(e) na cainníochtaí de gach speiceas i gcileagraim glanmheáchain, nó, más iomchuí, líon na n-aonán, lena n-áirítear, mar mhír faisnéise ar leithligh, na cainníocthaí nó aonáin atá faoi bhun na híosmhéide tagartha caomhnaithe is infheidhme;" (11) Leasaítear mír 1 d'Airteagal 64 mar a leanas: (a) Cuirtear an méid seo a leanas in ionad phointe (f): "(f) na cainníochtaí de gach speiceas i gcileagraim táirgemheáchain, arna miondealú de réir cur i láthair táirge, nó, más iomchuí, líon na n-aonán, lena n-áirítear, mar iontráil ar leithligh, na cainníochtaí nó aonáin faoi bhun na híosmhéide tagartha caomhnaithe is infheidhme;" (b) Cuirtear an pointe nua (ha) a leanas isteach: "(ha) más iomchuí, ceann scríbe táirgí iascaigh atá faoi bhun na híosmhéide tagartha caomhnaithe is infheidhme a bhfuil a n-úsáid srianta de réir Airteagal 15 de Rialachán (AE) [xxxx] do chríocha eile seachas mar bhia don duine." (12) In Airteagal 66(3), cuirtear an méid seo a leanas in ionad phointe (e): "(e) na cainníochtaí de gach speiceas i gcileagraim táirgemheáchain, arna miondealú de réir cur i láthair táirge, nó, más iomchuí, líon na n-aonán, lena n-áirítear, mar iontráil ar leithligh, na cainníochtaí nó aonáin faoi bhun na híosmhéide tagartha caomhnaithe is infheidhme;" (13) In Airteagal 68(5), cuirtear an méid seo a leanas in ionad phointe (d): "(d) na cainníochtaí de gach speicis arna n-iompar i gcileagraim táirgemheáchain, arna miondealú de réir cur i láthair táirge, nó, más iomchuí, líon na n-aonán, lena n-áirítear, mar iontráil ar leithligh, na cainníochtaí nó aonáin faoi bhun na híosmhéide tagartha caomhnaithe;" (14) Cuirtear isteach Airteagal 73a mar a leanas: "Airteagal 73 a Breathnóirí rialaithe chun faireachán a dhéanamh ar an oibleagáid maidir le gabhálacha a thabhairt i dtír Gan dochar d'Airteagal 73(1), féadfaidh na Ballstáit breathnóirí rialaithe a úsáid ar bord soitheach iascaireachta a bhfuil a mbratach ar foluain orthu chun faireachán a dhéanamh ar iascaigh a bhfuil feidhm ag an oibleagáid maidir le gabhálacha a thabhairt i dtír dá dtagraítear in Airteagal 15 de Rialachán (AE) [xxxx] ina leith. Beidh feidhm ag Airteagal 73(2) go (9) maidir leis na breathnóirí rialaithe." (15) In Airteagal 90(1), cuirtear an méid seo a leanas in ionad phointe (c): "(c) aon ghabhálacha de speiceas atá faoi réir cuóta nó faoi réir na hoibleagáide maidir le gabhálacha a thabhairt i dtír dá dtagraítear in Airteagal 15 de Rialachán (AE) [xxxx], mainneachtain maidir lena dtabhairt agus a gcoinneáil ar bord an tsoithigh iascaireachta agus a dtabhairt i dtír, ach amháin dá mbeadh an tabhairt agus an choinneáil ar bord agus an tabhairt i dtír na ngabhálacha sin ag teacht salach ar oibleagáidí dá bhforáiltear i rialacha an chomhbheartais iascaigh in iascach nó i limistéir iascaireachta ina bhfuil feidhm ag na rialacha sin." (16) In Airteagal 92, cuirtear an méid seo a leanas in ionad mhír 1: "1. Cuirfidh na Ballstáit córas pointí i bhfeidhm maidir le sáruithe tromchúiseacha dá dtagraítear in Airteagal 42(1)(a) de Rialachán (CE) Uimh. 1005/2008 agus maidir le sárú ar an oibleagáid maidir le haon ghabhálacha de speicis a thabhairt agus a choinneáil ar bord soithigh iascaireachta agus a thabhairt i dtír, ar speicis iad atá faoi réir cuóta nó faoi réir na hoibleagáide maidir le gabhálacha a thabhairt i dtrí dá dtagraítear in Airteagal 15 de Rialachán [xxxx], agus de bhonn an chórais sin sannfar an líon iomchuí pointí ar shealbhóir ceadúnais iascaireachta de bharr rialacha an chomhbheartais iascaigh a shárú." (17) Leasaítear Airteagal 105 mar a leanas: (a) I mír 2, cuirtear an méid seo a leanas in ionad an tábla: " Méid na ró-iascaireachta i gcoibhneas le líon na ngabhálacha atá ceadaithe a thabhairt i dtír || Fachtóir iolraithe Suas le 10 % || Ró-iascaireacht *1.0 Os cionn 10 % suas le 20 % || Ró-iascaireacht *1.2 Os cionn 20 % suas le 40 % || Ró-iascaireacht *1.4 Os cionn 40 % suas le 50 % || Ró-iascaireacht *1.8 Aon ró-iascaireacht eile níos mó ná 50% || Ró-iascaireacht *2.0 " (b) Cuirtear an méid seo a leanas in ionad mhír 3: "3. De bhreis ar na fachtóirí iolraithe dá dtagraítear i mír 2 agus ar choinníoll go dtéann méid na ró-iascaireachta i gcoibhneas le líon na ngabhálacha atá ceadaithe a thabhairt i dtír thar 10%, cuirfear fachtóir iolraithe de 1.5 i bhfeidhm más rud é: (1) go ndeachaigh Ballstát thar a chuóta, a leithdháileadh nó a sciar den stoc nó grúpa stoc thar an dá bhliain roimhe sin arís agus arís eile, agus go raibh an ró-iascaireacht seo faoi réir asbhainte dá dtagraítear in mír 2; (2) go bhfuil sé léirithe ag an gcomhairle eolaíochta, theicniúil agus eacnamaíoch atá ar fáil agus na tuarascálacha arna ndéanamh ag an gCoiste Eolaíoch, Teicniúil agus Eacnamaíoch um Iascach go háirithe, gur bagairt thromchúiseach ar chaomhnú an stoic lena mbaineann atá sa ró-iascaireacht; nó (3) go bhfuil an stoc faoi réir plean bainistíochta." (c) Scriostar mír 3 a. (18) Leasaítear Airteagal 106 mar a leanas: (a) I mír 2, cuirtear an méid seo a leanas in ionad an tábla: " An méid farasbarr san iarracht iascaireachta atá ar fáil || Fachtóir iolraithe Suas le 10 % || Farasbarr * 1.0 Os cionn 10 % suas le 20 % || Farasbarr * 1.2 Os cionn 20 % suas le 40 % || Farasbarr * 1.4 Os cionn 40 % suas le 50 % || Farasbarr * 1.8 Aon fharasbarr eile níos mó ná 50 % || Farasbarr * 2.0 " (19) Cuirtear isteach Airteagal 119 a mar a leanas: "Airteagal 119 a An tarmligean a fheidhmiú 1. Is faoi réir na gcoinníollacha a leagtar síos san Airteagal seo a thugtar an chumhacht don Choimisiún chun gníomhartha tarmligthe a ghlacadh. 2. Tabharfar tarmligean na gcumhachtaí dá dtagraítear in Airteagal 25a(5) ar feadh tréimhse neamhchinntithe. 3. Féadfaidh Parlaimint na hEorpa nó an Chomhairle tarmligean na gcumhachtaí dá dtagraítear in Airteagal 25a(5) a chúlghairm aon tráth. Déanfaidh cinneadh chun cúlghairm a dhéanamh deireadh a chur le tarmligean na cumhachta atá sonraithe sa chinneadh sin. Gabhfaidh éifeacht leis an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta is déanaí a shonrófar sa chinneadh. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana féin." 4. A luaithe a ghlacfaidh sé gníomh tarmligthe, tabharfaidh an Coimisiún fógra do Pharlaimint na hEorpa agus don Chomhairle ina leith an tráth céanna. 5. Ní thiocfaidh gníomh tarmligthe a ghlactar de bhun Airteagal 25a(5) i bhfeidhm ach amháin mura mbeidh aon agóid curtha in iúl ag Parlaimint na hEorpa nó ag an gComhairle laistigh de thréimhse dhá mhí ón tráth a dtabharfar fógra i dtaobh an ghnímh sin do Pharlaimint na hEorpa agus don Chomhairle nó más rud é, sula rachaidh an tréimhse sin in éag, go mbeidh Parlaimint na hEorpa agus an Chomhairle araon tar éis a chur in iúl don Choimisiún nach ndéanfaidh siad aon agóid. Cuirfear dhá mhí leis an tréimhse sin ar thionscnamh Pharlaimint na hEorpa nó na Comhairle. CAIBIDIL 3 FORÁLACHA CRÍOCHNAITHEACHA Airteagal 8 Aisghairmeacha Déanfar Rialachán (CE) Uimh. 14234/98 a aisghairm. Déanfar tagairtí don Rialachán aisghairthe a fhorléiriú mar thagairtí don Rialachán seo. Airteagal 9 Teacht i bhfeidhm Tiocfaidh an Rialachán seo i bhfeidhm an [xxx] lá tar éis lá a fhoilsithe in Iris Oifigiúil an Aontais Eorpaigh. Beidh feidhm aige ón … Beidh an Rialachán seo ina cheangal go huile agus go hiomlán agus beidh sé infheidhme go díreach sna Ballstáit. Arna dhéanamh sa Bhruiséil, Thar ceann Pharlaimint na hEorpa Thar ceann na Comhairle An tUachtarán An tUachtarán [1] COM(2011) 425 leagan deireanach. Togra le haghaidh Rialacháin ó Pharlaimint na hEorpa agus ón gComhairle maidir leis an gComhbheartas Iascaigh [2] http://ec.europa.eu/fisheries/reform/sec_2011_891_en.pdf [3] "Bhí an Chomhairle sásta a thabhairt faoi deara go raibh sé ar intinn ag an gCoimisiúin athbhreithniú a dhéanamh ar bhearta sriantacha agus teicniúla bainteacha go tráthúil roimh theacht isteach na n-oibleagáidí maidir le gabhálacha a thabhairt i dtír agus, más iomchuí, na srianta sin a dhíothú". [4] IO L 125, 27.4.1998, lch. 1. [5] IO L 78, 20.3.2013, lch. 1. [6] IO L 349, 31.12.2005, lch. 1. [7] IO L 409, 30.12.2006, lch. 11. [8] IO L 248, 22.9.2007, lch. 1. [9] IO L 191, 7.7.1998, lch. 10. [10] IO L 41, 13.2.2002, lch. 1. [11] IO L 351, 28.12.2002, lch. 6. [12] IO L 343, 22.12.2009, lch. 1. [13] SEC(2011) 891 [14] IO C , , lch. . [15] IO L 60, 5.3.2008, lch. 1.